Rostock

A Ciudat Hanseatica de Rostock una ciudat de Mecklemburgo-Pomerania Occidental, Alemanya. Se troba a canto d'a mar Baltica, en l'abocadero d'o río Warnow.

A ciudat s'extiende por bels 16 km a lo largo d'o río, que desemboca en a mar en l'extremo norte d'a ciudat, entre os districtos de Warnemünde y Hohe Düne. O centro d'a ciudat se troba río alto, en l'extremo sud d'a ciudat. Si bien a mayoría d'os habitants de Rostock viven en o costau occidental de Warnow, l'aria a o este d'o río ye dominada por o puerto, os poligonos industrials y a selva Rostocker Heide. A costa d'a ciudat a o este y a o ueste de l'abocadero d'o río ye relativament subdesembolicada, predominando as largas plachas d'arena.

 Clima 
A temperatura meya de l'aire ye de 8,4 °C, con una precipitación meya anyal de 591 mm.

 Historia 
En o sieglo XI, os eslaus polacos fundoron un asentamiento en o río Warnow clamau Roztoc (*ras-tokŭ, palabra eslava pa "bifurcación d'un río"); asinas o nombre Rostock se deriva d'ixa designación.

O rei danés Valdemar I pretó fuego a ciudat en 1161. Posteriorment, arredol de l'anyo 1200, o puesto estió colonizado por  marchants alemans, y como ciudat hanseatica mantenió amplias relacions comercials con o Norte, o Este y o Ueste d'Europa. L'estuario d'o río Warnow, a que as suyas marguinas se troba a ciudat, representaba l'emplazamiento ideyal pa una ciudat y puerto comercial.

En 1419 se fundó aquí a primera Universidat d'o Norte d'Europa. A prosperidat y a situación estratechica d'a ciudat provocoron a invidia d'os daneses y suecos, que la ocuporon dos vegadas: A primera entre a Guerra d'os Trenta Anyos (1618-1648) y a segunda entre 1700 y 1721. Entremistanto, un gran incendio heba destruiu buena parte d'a ciudat (1677). A reactivación economica plegó con a industrialización a meyaus d'o sieglo XIX. Alavez contaba con a mayor flota mercant de toda a costa baltica. Manimenos, iste progreso se remató de forma abrupta como consecuencia d'a Primera Guerra Mundial (1914-1918) y d'a depresión d'os anyos trenta.

Os bombardeyos estratechicos entre a Segunda Guerra Mundial, perpetraus por os Aliaus en 1942 con l'obchectivo de arranar a suya industria deixoron a ciudat cuasi completament allerada.
En 1945 estió presa por l'Exercito Rojo, y formó parte d'a zona d'ocupación sovietica y, mas tarde, d'a Republica Democratica Alemana (RDA). Entre o periodo d'a RDA, a ciudat estió considerada como o simbolo d'a recuperación de l'Alemanya Oriental. Estió reconstruida en a suya practica totalidat seguindo la planta y o disenyo previo a la guerra, y os edificios d'o casco antigo estioron restauraus. En ista epoca, Rostock estió o prencipal puerto comercial d'a RDA, y o comercio y a construcción naval centraban a suya economía.

 Puestos d'intrés 
 Ilesias 
250px|thumb|Ilesia de Sant Per y parti d'a antiga muralla.
 Ilesia de Santa María (Marienkirche).
 Ilesia de Sant Per (Petrikirche).
 Monesterio de Sant Miguel (Michaeliskloster).
 Muralla y as suyas puertas 
 Restas d'a muralla (Stadtmauer).
 Kröpeliner Tor.
 Steintor.
 Kuhtor.
 Atros 
 Wasserturm.

 Fiestas 
Hanse Sail.
Weihnachtsmarkt.

 Personalidaz naixitas de Rostock 
 Joachim Gauck, (1940), 11 President Federal de la Republica Federal d'Alemanya, politico.
 Albrecht Kossel (1853-1927), Premio Nobel de Fisiolochía u Medecina de 1910.

 Ciudaz achirmanadas 
 Anvers (Belchica).
 Aarhus (Dinamarca).
 Bergen (Noruega).
 Bremen (Alemanya).
 Dalian (China).
 Dunkerque (Francia).
 Göteborg (Suecia).
 Guldborgsund (Dinamarca).
 Raleigh (Estaus Unius).
 Riga (Letonia).
 Rijeka (Croacia).
 Szczecin (Polonia).
 Turku (Finlandia).
 Varna (Bulgaria).

 Vinclos externos 

Categoría:Localidaz de Mecklemburgo-Pomerania Occidental
Categoría:Ciudaz hanseaticas